Dino Crisis 2

**Dino Crisis 2** on Capcomin kehittämä ja julkaisema toimintaseikkailupeli. Capcom julkaisi pelin Japanissa ja Pohjois-Amerikassa PlayStationille syyskuussa 2000, Virgin Interactive Euroopassa marraskuussa. Pelin Microsoft Windows -versio julkaistiin kolme vuotta myöhemmin.

## Pelaaminen
Peliin on lisätty enemmän aseita, kuten sekundaariset aseet, joita voi käyttää pääaseiden rinnalla. Pelattavuuden muutoksien lisäksi peli esittelee myös uusia dinosauruksia ja muita esihistoriallisia eläimiä, kuten *[[Triceratops]]*, *[[Giganotosaurus]],* *[[Allosaurus]]*, *[[Mosasaurus]]*, *[[Plesiosaurus]]*, *[[Oviraptor]]* ja *[[Inostrancevia]]*.

Peliin on myös lisätty ”extinction points” ja ”combo points” -pisteet, jotka antavat pelaajalle mahdollisuuden ostaa ammuksia (joita ei enää joudu etsimään maasta) ja aseita, kuten myös salaisien asioiden ostamiseen pelin läpäisemisen jälkeen. Aseita (sekä ammuksia, lääkepakkauksia ja varusteita) voi ostaa pelin aikana tietyiltä alueilta löytyvistä tietokoneterminaaleista.

Uutuutena pelistä löytyy myös *Extra Crisis*, jossa on kaksi minipeliä: *Dino Colosseum*, jossa pelaaja kohtaa dinosauruksia lajeittain areenalla (samankaltainen kuin useissa taistelupelissä nähtävä survival mode) ja *Dino Duel*, jossa pelaaja voi taistella dinosauruksena toista dinosaurusta vastaan, kuten videopelissä **'. Pelaajan täytyy kerätä kaikki 11 ympäri pelialuetta löytyvää Dino Fileä, eli pieniä tietopaketteja pelin dinosauruksista, saadakseen loputtomat ammukset pelin läpäisemisen jälkeen.

==Tarina==

===Hahmot===
***Regina** (ääninäyttelijänä Stephanie Morgenstern) on tuttu hahmo ensimmäisestä ''[[Dino Crisis]]istä''. Hän on Secret Operation Raid Teamin eli S.O.R.T.-ryhmän jäsen, joka vastaa toimistaan suoraan hallitukselle. Hän selviytyi viimeisimmästä operaatiostaan, operaatio Dr. Kirkistä, joka tapahtui vuotta aikaisemmin (ensimmäisen ''Dino Crisisin'' tapahtumat). Hänen ketteryytensä ja hyvä järjenkäyttönsä ovat hänen suurimmat vahvuutensa. Hänellä on aloitusaseinaan pistooli ja elektrošokkinen veitsi, joka on tarkoitettu dinosaurusten nirhaamiseen, mutta sillä ei ole paljoa voimaa. Veitsellä voi myös avata sähköisiä lukkoja.

***Dylan Morton** (ääninäyttelijä Gabriel Hogan) on T.R.A.T.-ryhmän sotilas, joka lyöttäytyy yhteen Reginan kanssa. Vaikka hänellä on huonompi ketteryys, hän on erityisen taidokas tuliaseiden kanssa ja pystyy käyttämään pelin voimakkaimpia aseita. Hänellä on aloitusaseinaan haulikko sekä machete, jolla pystyy paitsi katkaisemaan ovien ympärille sotkeutuneet köynnökset, mutta myös viiltämään dinosauruksia.

***David Fork** (ääninäyttelijänä Eric Hempsall) on Dylanin tiimikaveri, joka selvisi pelin alussa tapahtuneesta verilöylystä. David on aina hilpeä ja kasvattamassa yleistä moraalia. Hän myös käyttää cowboyhattua. Vaikka hänen taistelutaitonsa eivät ole yhtä loistavat kuin Dylanilla, hänen ystävällisyytensä on hänen suurin vahvuutensa.

***Paula*' (ääninäyttelijä Lisa Yamanaka) on yksi Edward Cityn arvoituksellisista mustapukuisista hahmoista. Hän käyttäytyy rauhallisemmin Dylanin lähellä. Loppua kohden selviää että hänellä on vaikuttava rooli pelissä, sillä hän on Dylanin tytär, joka on joutunut saarelle tulevaisuudesta.

===Juoni===
Peli sijoittuu vuoteen 2010. Edward City, kaupunki, joka on tarkoitettu täysin tieteellisille tutkimuksille Kolmannella Energialla (), on kadonnut, ja sen paikalle on ilmestynyt esihistoriallinen viidakko. Etsintä- ja pelastusryhmä T.R.A.T. on lähetetty saarelle selvittämään, mitä on tapahtunut kaupungille ja sen asukkaille. Regina, ensimmäisen pelin päähahmo, on lähetetty mukaan kokemuksestaan dinosaurusten kanssa. Regina ja Dylan-niminen T.R.A.T-ryhmään kuuluva sotilas rantautuvat saarelle, mutta mukana tullut sotilastiimi kuolee suuren *Velociraptor*-lauman hyökätessä heidän kimppuunsa. Reginan ja Dylanin lisäksi hyökkäyksestä pelastuu myös Dylanin kaveri David, joka pelastaa heidät *Tyrannosaurus rexiltä* ampumalla tätä raketinheittimellä. David kuolee myöhemmin pelastaessaan Dylanin *Allosaurukselta*. 

Pelin edetessä pelaaja kohtaa mustapukuisia ihmisiä, joista yksi käynnistää hologrammin, jossa esiintyvä tulevaisuuden Dylan kertoo saaren tapahtumista. Tutkijat olivat olleet tutkimassa aikamatkustusta Kolmannen Energian avulla. Yrittäessään siirtää dinosauruksia nykyisyyteen, konestoissa tapahtui vika, jonka seurauksena tutkijat joutuivat menneisyyteen, kaupunki tulevaisuuteen ja dinosaurukset nykyisyyteen. Tukikohdan itsetuhojärjestelmän käynnistyessä Dylan käynnistää satelliittilaserin, joka tuhoaa *Giganotosauruksen'' lopullisesti. Dylanin tyttäreksi, Paulaksi, paljastuneen mustapukuisen tytön jalka jää kaatuvien laitteiden alle, eikä tämä pysty liikkumaan. Tukikohta on räjähtämäisillään, mutta Dylan päättää jäädä Paulan luokse. Dylan käskee tutkimuslevyä hallussaan pitävää Reginaa menemään nykyaikaan ja aikaportin avulla palaamaan pelastamaan heidät. Regina menee porttiin ja lupaa palaavansa takaisin.

## Aiheesta muualla
* 
* Läpäisyohje